Diari Oficial de la Generalitat Valenciana


Sumari del DOGV 7794, del 31-05-2016 (2016/3892)

ACORD de 20 de maig de 2016, del Consell, pel qual s'autoritza incrementar el límit per a comprometre despesa plurianual a càrrec de la línia de subvenció S4015, «Ajudes al foment i suport de la I+D+i», de l'annex de transferències i subvencions de capital del programa 542.50, Investigació, Desenvolupament Tecnològic i Innovació (I+D+i), de la Conselleria d'Educació, Investigació, Cultura i Esport.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7794

Data del DOGV
:   31-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3892


Data del document
:   20-05-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 20 de maig de 2016, del Consell, pel qual s'autoritza incrementar el límit per a comprometre despesa plurianual a càrrec de la línia de subvenció S4015, «Ajudes al foment i suport de la I+D+i», de l'annex de transferències i subvencions de capital del programa 542.50, Investigació, Desenvolupament Tecnològic i Innovació (I+D+i), de la Conselleria d'Educació, Investigació, Cultura i Esport. [2016/3892]  
El pressupost del programa 542.50, Investigació, Desenvolupament Tecnològic i Innovació, inclou entre les subvencions de capital la línia de subvenció S4015, «Ajudes per al foment i suport a la I+D+i». Es tracta d'ajudes que comprenen diversos exercicis, per la qual cosa ja hi ha despesa compromesa a càrrec dels exercicis 2017 i 2018, derivada de les convocades en exercicis anteriors.  
A càrrec del pressupost 2016, i en el marc del Pla General Estratègic de Ciència i Tecnologia i de l'Estratègia d'Especialització Intel·ligent, es va aprovar una nova convocatòria, junt amb les bases reguladores de les ajudes, per l'Ordre de 6/2015, de 9 de setembre, de la Conselleria d'Educació, Investigació, Cultura i Esport. Considerant tant els compromisos ja existents de convocatòries anteriors com els que es deriven d'aquesta última, el límit previst en l'article 40.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i Subvencions per a l'anualitat 2017, resulta insuficient, per la qual cosa l'esmentada conselleria planteja la necessitat d'incrementar-lo.  
En conseqüència, i en virtut del que disposa l'apartat 4 de l'esmentat l'article 40 de la Llei 1/2015, d'Hisenda Pública, del Sector Públic Instrumental i de Subvencions, el Consell, a proposta del conseller d'Hisenda i Model Econòmic, en la reunió del dia 20 de maig de 2016,  
  
  
ACORDA  
  
Primer  
Autoritzar l'ampliació del límit quantitatiu que fixa l'article 40 de la Llei 1/2015, d'Hisenda Pública, del Sector Públic Instrumental i de Subvencions, per a assumir compromisos de despesa plurianual a càrrec de la línia S4015, «Ajudes per al foment i suport a la I+D+i», del capítol 7 del programa 542.50, Investigació, Desenvolupament Tecnològic i Innovació (I+D+i), d'acord amb el detall següent:  
  
Exercici Límit actual Límit modificat  
2017 60.485.787,00 58.432.620,56  
  
  
Segon  
Aquest acord es publicarà al Diari Oficial de la Comunitat Valenciana.  
  
València, 20 de maig de 2016  
  
La consellera secretària,  
MÓNICA OLTRA JARQUE